SET ปิดเย็นรีบาวด์ 4 จุดตามตลาดตปท. หลังจีนพบยารักษา “โควิด-19”-ตัวเลขติดเชื้อชะลอลง
SET ปิดเย็นรีบาวด์ 4 จุดตามตลาดตปท. หลังจีนพบยารักษา "โควิด-19"-ตัวเลขติดเชื้อชะลอลง
SET ปิดเย็นรีบาวด์ 4 จุดตามตลาดตปท. หลังจีนพบยารักษา "โควิด-19"-ตัวเลขติดเชื้อชะลอลง
25 ก.พ. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,439.10 จุด บวก 3.54 จุด หรือ 0.25% มูลค่าการซื้อขาย 8.1 หมื่นล้านบาท
10 หุ้นดันดัชนีวันนี้

โดยนักวิเคราะห์ระบุว่า ตลาดหุ้นไทยวันนี้ฟื้นตัวหลังร่วงไป 120 จุดในช่วง 3 สัปดาห์นี้ มองเป็นการเกิดเทคนิคเคิลรีบาวด์เช่นเดียวกับตลาดหุ้นในภูมิภาคเอเชียส่วนใหญ่ หลังจากมีข่าวดีจีนพบยารักษาไวรัสโควิด-19 และจำนวนผู้ติดเชื้อในจีนเพิ่มขึ้นในอัตราชะลอลง แม้ว่าไวรัสโควิด-19 ยังแพร่ระบาดไปทั่วโลกเป็นปัจจัยรบกวนอยู่ แต่ตลาดก็คลายตัวในระยะสั้นได้บ้าง
ด้านตลาดหุ้นในยุโรปบ่ายนี้ภาพรวมส่วนใหญ่จะติดลบเล็กน้อย อย่างไรก็ดีต้องติดตามทิศทางตลาดสหรัฐฯคืนนี้จะเป็นอย่างไรหลังจากวานนี้ร่วงไปถึง 1,000 จุด
สำหรับปัจจัยการเมืองในประเทศ ทั้งเรื่องการอภิปรายไม่ไว้วางใจ และ Flash Mob กลุ่มนิสิตนักศึกษา มองว่ายังไม่มีน้ำหนักต่อตลาดมากนัก อย่างไรก็ดี จากสถิติที่ผ่านมาหลังการอภิปรายไม่ไว้วางใจผ่านไป ตลาดฯมักจะปรับตัวขึ้นได้ ดังนั้น จึงมองเป็นประเด็นบวกที่รออยู่ พร้อมแนะติดตามตัวเลขเศรษฐกิจไทยที่ธนาคารแห่งประเทศไทย (ธปท.) จะประกาสออกมาในช่วงปลายเดือนนี้
ส่วนแนวโน้มการลงทุนในวันพรุ่งนี้ (26 ก.พ.) ตลาดฯยังมีลุ้นปรับตัวขึ้นไปได้ต่อ แต่ระหว่างทางก็อาจเผชิญแรงขายทำกำไรออกมาบ้าง พร้อมให้แนวรับ 1,435 จุด ส่วนแนวต้าน 1,450 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CRC มูลค่าการซื้อขาย 4,572.08 ล้านบาท ปิดที่ 37.25 บาท เพิ่มขึ้น 0.75 บาท
AOT มูลค่าการซื้อขาย 4,429.75 ล้านบาท ปิดที่ 64.75 บาท เพิ่มขึ้น 1.50 บาท
BAM มูลค่าการซื้อขาย 4,221.80 ล้านบาท ปิดที่ 28.50 บาท เพิ่มขึ้น 1.00 บาท
PTT มูลค่าการซื้อขาย 2,927.92 ล้านบาท ปิดที่ 42.50 บาท ลดลง 0.25 บาท
GULF มูลค่าการซื้อขาย 2,487.14 ล้านบาท ปิดที่ 186.00 บาท เพิ่มขึ้น 0.50 บาท
ตลาดหุ้นเอเชีย
